ananddey/assamese-wiki-corpus huggingface dataset:
পেট্ৰিচিয়া মুখিম

পেট্ৰিচিয়া মুখিম এগৰাকী সামাজিক কৰ্মী, লেখিকা আৰু সাংবাদিক। তেওঁ 'শ্বিলং টাইমছ্' নামৰ কাকতখনৰ সম্পাদক। মুখিম তেওঁৰ সমাজৰ আৰু নাগৰিক জীৱনৰে জড়িত বিষয়সমূহৰ কৰ্মৰ বাবে জনাজাত। উৎকৃষ্ট নাৰী সাংবাদিকৰ বাবে চামেলী জৈন বঁটা, ৱান ইণ্ডিয়া বঁটা, ফেডাৰেছন অৱ ইণ্ডিয়ান চেম্বাৰ্ছ অৱ কমাৰ্ছ এণ্ড ইণ্ডাষ্ট্ৰী (FICCI) FLO বঁটা, উপেন্দ্ৰ নাথ ব্ৰহ্ম মানৱতাৰ সৈনিক বঁটা, শিৱপ্ৰসাদ বৰুৱা ৰাষ্ট্ৰীয় বঁটা‎, আৰু উত্তৰ পূৱ উৎকৃষ্টতাৰ বঁটাৰে সন্মানিত পেট্ৰিচিয়া মুখিমক ২০১০ চনত ভাৰত চৰকাৰে চতুৰ্থ সৰ্বোচ্চ অসামৰিক সন্মান পদ্মশ্ৰী বঁটাৰে সন্মানিত কৰে।

জীৱনী

পেট্ৰিচিয়া মুখিমৰ জন্ম হৈছিল উত্তৰ পূব ভাৰতৰ মেঘালয় ৰাজ্যৰ ৰাজধানী চহৰ শ্বিলঙত। তেওঁৰ শৈশৱৰ কালছোৱা জটিল আছিল বুলি জনা যায় কিয়নো তেওঁ সৰু হৈ থাকোঁতেই পিতৃ-মাতৃৰ বিবাহ বিচ্ছেদ হৈছিল আৰু তেওঁ কেৱল মাতৃৰ তত্ত্বাৱধানত ডাঙৰ দীঘল হৈছিল। মুখিমে তেওঁৰ স্কুলীয়া আৰু মহাবিদ্যালয়ৰ পৰ্য্যায়ৰ শিক্ষা শ্বিলঙতে লাভ কৰিছিল। তেওঁ কলা শাখাৰ স্নাতক আৰু বি.এড. ডিগ্ৰী লাভ কৰিছিল। তদুপৰি তেওঁ দ্য ষ্টেটছমেন, ইষ্টাৰ্ণ পেন’ৰামা, আৰু দ্য নৰ্থ ইষ্ট টাইমছৰ দৰে অন্যান্য প্ৰকাশনসমূহতো নিৱন্ধ, স্তম্ভলেখা ইত্যাদি আগবঢ়ায়।

পেট্ৰিচিয়া মুখিম 'Shillong, We Care' নামৰ স্বেচ্ছাসেৱী সংগঠনটোৰ প্ৰতিষ্ঠাপক। এই সংগঠনটোৱে মেঘালয়ত উগ্ৰপন্থাৰ বিৰুদ্ধে যুঁজ দিছিল।
মুখিম 'ইণ্ডিজেনাছ উইমেনছ্ ৰিচৰ্ছ চেণ্টাৰ', শ্বিলঙৰ সঞ্চালক। তেওঁ পূব খাচী পাৰ্বত্য জিলাৰ কনজ্যুমাৰ ফ'ৰামৰ সদস্য আছিল। Heide Göttner-Abendroth-ৰ দ্বাৰা ৰচিত মাতৃপ্ৰধানতাৰ এখন গ্ৰন্থত মুখিমে, 'Khasi matrilineal society - Challenges in the 21st century' শীৰ্ষক এটা অধ্যায় ৰচনা কৰিছিল। তেওঁ 'When Hens Crow' শিৰোনামৰ এখন গ্ৰন্থও ৰচনা কৰি আছে।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাংবাদিক
শ্ৰেণী:সমাজকৰ্মী
শ্ৰেণী:পদ্মশ্ৰী বঁটা বিজয়ী
পিংকী মৈদাসানী

পিংকী মৈদাসানী এগৰাকী ভাৰতীয় ৰেপাৰ আৰু প্লেবেক গায়িকা। ৰাজস্থানী লোকসংগীতক আধুনিক ৰেপৰ সৈতে মিশ্ৰণ কৰাৰ বাবে তেওঁক ভাৰতৰ প্ৰথমগৰাকী মহিলা লোক ৰেপাৰ হিচাপে অভিহিত কৰা হৈছে। তেওঁ ৫০০০ৰো অধিক লাইভ শ্ব’ত অংশগ্ৰহণ কৰিছে; তেওঁৰ গীতসমূহ শেহতীয়াকৈ বলীউডৰ চিনেমাসমূহত প্ৰদৰ্শিত হৈছে। তেওঁ ১৩টা ভাষাত গান গায়। তেওঁবলীউডৰ ছবি লুভ শুভ তে চিকেন খুৰানাত গীত গাইছে। তেওঁ য়ো য়ো হানি সিঙৰ সৈতে সংগতি ৰাখি পাঞ্জাবী ৰেপ গীত "কিকলী কলেৰদী" গাইছিল। ২০১৫ চনত তেওঁৰ ছবি শৰাফত গয়ী তেল লেনে ছবিগৃহত মুক্তি লাভ কৰে। তেওঁ ৰেপক দেশী সংগীতৰ সৈতে সংযুক্ত কৰিছিল।

প্ৰাথমিক জীৱন

পিংকী সিন্ধী পৰিয়ালত জন্মগ্ৰহণ কৰিছিল।

কেৰিয়াৰ

তেওঁ শৈশৱত মধ্যপ্ৰদেশৰ কাটনীত প্ৰয়াত উস্তাদ হিবজুল কবীৰ খান চাহাবৰ পৰা সংগীতৰ ক্লাছ আৰম্ভ কৰিছিল। কাটনীত তেওঁ মাধৱ শ্বাহ দৰবাৰত ভজন গাইছিল৷ পিংকীয়ে ৰিয়েলিটি শ্ব' ইণ্ডিয়ান আইডল ৩ৰ প্ৰতিযোগী শিল্পী আছিল আৰু তাৰ পিছৰ পৰা বলীউড ছবিৰ বাবে গীত গাবলৈ আৰম্ভ কৰে।

ফিল্মগ্ৰাফী

প্লেবেক গায়িকা হিচাপে তেওঁ তলত দিয়া চলচ্চিত্ৰ সমূহত কণ্ঠদান কৰিছে।

ব্ৰহ্মচাৰী
শৰাফত গয়ী তেল লেনে
চুম্মা চাতি
আয়া লড়িয়া
কিকলী কলেৰদী
দিল্লী কী সৰকাৰ
টাৰ্ণ ইট আপ
দেখ লে কিছমত য়্যাৰ
তেৰা ৰং
ৰং দেংগী তেৰী চোলী
তেৰে ইশ্ক মেঁ ফানা
হোলী কে বাহানে ৰিস্তা জোড় জাড় লে
সিন্ধ
ছাইয়াঁ জী

তথ্যসূত্ৰ

শ্ৰেণী:গায়িকা
শ্ৰেণী:লোকগীত
শ্ৰেণী:ভাৰতীয় নাৰী
শ্ৰেণী:ভাৰতীয় মহিলা
গৌৰী জোগ

গৌৰী জোগ চিকাগোৰ এগৰাকী কথক নৃত্যশিল্পী, কৰিঅ’গ্ৰাফাৰ আৰু গৱেষক পণ্ডিত। লক্ষ্ণৌ আৰু জয়পুৰ ঘৰনাৰ প্ৰতিনিধি হিচাপে গণ্য কৰা জোগে কথক নৃত্যৰ অনুশীলন কৰি আহিছে। তেওঁৰ সৃষ্টিসমূহৰ ভিতৰত আছে কৃষ্ণ লীলা, শকুন্তলা, ঝান্সী কী ৰাণী, কথক যাত্ৰা, পূব মিলে পশ্চিম, ফায়াৰ- দ্য ফিয়েৰী টেল আদি। তেওঁ কথকৰ কাৰিকৰী উপাদানৰ জৰিয়তে পৰম্পৰাগত "গল্প কোৱাৰ কলা"ক জীৱন্ত কৰি তুলিছে। পৰম্পৰাৰ সীমা অতিক্ৰম নকৰাৰ প্ৰতি লক্ষ্য ৰাখি বলীউডৰ কিছুমান ষ্টেপ আৰু যোগক কথকত একীভূত কৰাৰ অনন্য পন্থাৰ বাবে তেওঁ বিশেষকৈ নৱপ্ৰজন্মৰ মাজত অতি জনপ্ৰিয়। ফ্লেমেংকো, ভাৰতনাট্যম, ওডিচি, মেক্সিকান আৰু আমেৰিকান বেলেৰ সৈতে কথকক সংযুক্ত কৰি কৰা তেওঁৰ পৰীক্ষাই বহু প্ৰশংসা লাভ কৰিছে। ১৯৯৯ চনৰ পৰা গৌৰী জোগ আৰু তেওঁৰ দলটোৱে উত্তৰ আমেৰিকা আৰু ভাৰতত ৩২৫টাতকৈও অধিক নৃত্য প্ৰদৰ্শনী কৰিছে।

তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
ভেৰিছেহ মোৰাদি

ভেৰিচেহ মোৰাদি এগৰাকী কুৰ্দি ৰাজনৈতিক বন্দী আৰু ইৰাণ ৰাষ্ট্ৰই মৃত্যুদণ্ড দিয়া মহিলা অধিকাৰ কৰ্মী। ২০২৩ চনৰ ১ আগষ্টত ছানন্দজত চোৰাংচোৱা মন্ত্ৰালয়ে গ্ৰেপ্তাৰ কৰি তেওঁক তেহৰাণৰ ইভিন কাৰাগাৰত বন্দী কৰি ৰাখিছিল। ২০২৪ চনৰ ফেব্ৰুৱাৰী মাহত মোৰাদিৰ বিৰুদ্ধে আনুষ্ঠানিকভাৱে "বাঘী"ৰ অভিযোগ উত্থাপন কৰা হয়৷ তেওঁৰ বিৰুদ্ধে ৰাষ্ট্ৰবিৰোধী সশস্ত্ৰ বিদ্ৰোহ আৰু কুৰ্দি বিৰোধী গোটৰ সৈতে তেওঁৰ সম্পৰ্কৰ অভিযোগ অনা হয়। ২০২৪ চনৰ নৱেম্বৰ মাহত তেহৰাণৰ ইছলামিক বিপ্লৱী আদালতৰ শাখা পোন্ধৰ শাখাই মোৰাদিক মৃত্যুদণ্ডৰ শাস্তি প্ৰদান কৰে।

গ্ৰেপ্তাৰ হোৱাৰ পূৰ্বে

২০১৪ চনত ছিৰিয়াত অৱস্থিত কুৰ্দি সংখ্যাগৰিষ্ঠ চহৰ কোবানিত আই এছৰ সশস্ত্ৰ গোট আৰু কুৰ্দি সশস্ত্ৰ গোটৰ মাজত হোৱা সশস্ত্ৰ সংঘাতত মোৰাদি আহত হয়।

গ্ৰেপ্তাৰ আৰু আটক

২০২৩ চনৰ ১ আগষ্টত মৰাদীয়ে ৰাজনৈতিক কাৰ্যকলাপৰ সৈতে জড়িত কেৰমানশ্বাহৰ পৰা উভতি অহাৰ সময়ত গাড়ীৰে ছানন্দজ ২০২৪ চনৰ আগষ্ট মাহত মোৰাদীয়ে লিখা এখন মুকলি পত্ৰত তেওঁ চোৰাংচোৱা মন্ত্ৰালয়ৰ এজেণ্টসকলে তেওঁ থকা বাহনখনত গুলীচালনা কৰাৰ বিষয়ে বৰ্ণনা কৰিছিল, তাৰ পিছত তেওঁক শাৰীৰিকভাৱে আক্ৰমণ কৰিছিল। ৰখা হয়। ২০২৩ চনৰ ২৬ ডিচেম্বৰত তেওঁক একক কাৰাগাৰৰ পৰা বাহিৰ কৰি একেখন কাৰাগাৰৰ মহিলা ৱাৰ্ডলৈ বদলি কৰা হয়।

গ্ৰেপ্তাৰ আৰু মৃত্যুদণ্ডৰ প্ৰতি সঁহাৰি

মৰাদিৰ সমৰ্থনত একাধিক আন্তঃৰাষ্ট্ৰীয় কৰ্মী গোট আৰু ব্যক্তি ওলাই আহিছে। মানৱ অধিকাৰ সংস্থা এম্নেষ্টী ইণ্টাৰনেশ্যনেলে ইৰাণৰ মুখ্য ন্যায়াধীশ গোলামহোছেইন মহছেনী এজেইলৈ এখন মুকলি পত্ৰ প্ৰকাশ কৰি মোৰাদীক মুক্ত কৰাৰ অভিযান আৰম্ভ কৰে।

তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
কবিতা অধ্যয়ন গোট

কবিতা অধ্যয়ন গোট (ইংৰাজী: Kabita Adhyayan Got) হ'ল কবিতা আৰু কবিতা বিষয়ক মুকলি চিন্তা-চৰ্চাৰ বাবে গঠিত এটি অধ্যয়ন চক্ৰ।

ডিব্ৰুগড় বিশ্ববিদ্যালয় আৰু উজনি অসমৰ কেইজনমান কবি আৰু সমালোচকৰ উদ্যোগত ২০১৯ চনত এই গোটটো গঠিত হয়। ২০২০ চনত এই গোটৰ উদ্যোগত 'পৰ্বান্তৰৰ পদ্য' শীৰ্ষক এখনি কবিতা বিষয়ক ইস্তাহাৰ প্ৰকাশ পায়। গোটটোৰ সৈতে প্ৰতিষ্ঠাকালৰেপৰা জড়িত হৈ থকা কবি, সমালোচককেইগৰাকী হ'ল আনন্দ বৰমুদৈ (সভাপতি), কল্যাণ ভূঞা (যুটীয়া সম্পাদক), প্ৰকল্প ৰঞ্জন ভাগৱতী (যুটীয়া সম্পাদক), প্ৰণয় ফুকন, ৰাজীব বৰা।

তথ্য সমল

শ্ৰেণী:কবিতা
শ্ৰেণী:অধ্যয়ন চক্ৰ
হিয়া দিয়া নিয়া

হিয়া দিয়া নিয়া হৈছে ২০০০ চনত মুক্তি লাভ কৰা এখন অসমীয়া ভাষাৰ ৰোমাণ্টিক ছবি। পূজা মোশ্যন পিকচাৰ্ছৰ বেনাৰত মেৰী লস্কৰে প্ৰযোজনা কৰা এই চলচ্চিত্ৰখনৰ পৰিচালনা বিশিষ্ট পৰিচালক মুনিন বৰুৱাৰ। সংগীত পৰিচালনা আছিল জুবিন গাৰ্গৰ। মুখ্য চৰিত্ৰত অভিনয় কৰে যতীন বৰা, ৰবি শৰ্মা, লুনা লহকৰ, গীতাৱলী ৰাজকুমাৰী, প্ৰাঞ্জল শইকীয়া আৰু মৃদুলা বৰুৱাই। চলচ্চিত্ৰখনে বহুল জনপ্ৰিয়তা লাভ কৰি সমগ্ৰ অসমতে আলোড়নৰ সৃষ্টি কৰিবলৈ সক্ষম হৈছিল। এই চলচ্চিত্ৰখনৰ যোগেদিয়েই অসমীয়া চলচ্চিত্ৰৰ সংগীত পৰিচালক ৰূপে আত্মপ্ৰকাশ কৰিছিল জনপ্ৰিয় কণ্ঠশিল্পী জুবিন গাৰ্গে।

কাহিনীৰ সাৰাংশ

ছবিখনত সংসাৰৰ মোহ, বন্ধুত্বৰ এনাজৰী তথা প্ৰেমৰ সৰলতা আদিক সুন্দৰ ৰূপত উপস্থাপন কৰা হৈছে। জীয়ৰীৰ বাবে মাতৃয়ে ধনী ল’ৰা আৰু পিতৃয়ে নিজৰ বন্ধুৰ পুত্ৰক বিচৰা ঘটনাটোতেই সন্নিৱিষ্ট হৈ থাকে কেইবাটাও পৰিঘটনা।

অভিনয়ত

যতীন বৰা ছবিখনৰ সকলোবোৰ গানেই চিৰসেউজ আৰু জনপ্ৰিয়।

তথ্যসূত্ৰ

বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
আহমেদনগৰ ৰাজ্য

আহমেদনগৰ ৰাজ্য আছিল নিজাম শ্বাহী ৰাজবংশৰ দ্বাৰা শাসিত পশ্চিম দাক্ষিণাত্যত অৱস্থিত এক মধ্যযুগীয় মাৰাঠী ৰাজ্য। 1490 চনৰ 28 মে 'ত জুনাৰ বাহমনী গৱৰ্ণৰ মালিক আহমেদে জেনেৰেল ঝাংগিৰ খানৰ নেতৃত্বত থকা বাহমনী সৈন্যবাহিনীক পৰাস্ত কৰি স্বাধীনতা ঘোষণা কৰাৰ পিছত এই ৰাজ্যৰ প্ৰতিষ্ঠা হৈছিল।

প্ৰথমতে ৰাজধানীটো ইয়াৰ দুৰ্গৰ সৈতে জুনাৰ চহৰত আছিল, পিছলৈ ইয়াৰ নাম সলনি কৰি শিৱনেৰী ৰখা হৈছিল। 1494 চনত নতুন ৰাজধানী আহমেদনগৰ আধাৰশিলা স্থাপন কৰা হৈছিল। আহমেদনগৰ কিলা নামৰ এটা স্থল দুৰ্গ আছিল আহমেদনগৰৰ চুলতানী সাম্ৰাজ্যৰ মুখ্য কাৰ্যালয়। 1636 চনত দাক্ষিণাত্য তেতিয়াৰ মোগল ভাইচৰয় ঔৰংজেব চুলতানী সাম্ৰাজ্যক মোগল সাম্ৰাজ্য লগত সংযুক্ত কৰে।
মনিকা শৰ্মা

মনিকা শৰ্মা (ইংৰাজী : Monica Sharma; জন্ম: ১৫ ছেপ্টেম্বৰ ১৯৯৭) এগৰাকী ভাৰতীয় মডেল, টেলিভিছন আৰু চলচ্চিত্ৰ অভিনেত্ৰী। তেওঁ কালাৰ্ছ টিভি শ্ব' শ্ৰীমদ ভাগৱত মহাপুৰণত গংগা দেৱীৰ চৰিত্ৰত অভিনয় কৰিছিল।

কেৰিয়াৰ

২০১৫ চনত শৰ্মাই &TV ৰ Dilli Wali Thakur Gurls ৰ সৈতে টেলিভিছন কেৰিয়াৰ আৰম্ভ কৰে। তেওঁৰ পৰৱৰ্তী অনুষ্ঠান আছিল কালাৰছ টিভিৰ নাগিন ২ য'ত তেওঁ সহযোগী চৰিত্ৰত অভিনয় কৰিছিল। ২০১৮ চনত কালাৰছ টিভিৰ ছাছুৰাল ছিমাৰ কা ধাৰাবাহিকত অভিনয় কৰাৰ উপৰিও চেনেলটোৰ ভয়ানক অতিপ্ৰাকৃতিক থ্ৰিলাৰ কৌন হ্যায়ত অভিনয় কৰিছিল। ইয়াৰ পিছত শৰ্মাই ষ্টাৰ প্লাছৰ কসৌতি জিন্দগী কে আৰু এণ্ড টিভিৰ বিক্ৰম বেতাল কি ৰহস্য গাথাত কেমিও চৰিত্ৰত অভিনয় কৰে। ২০১৯ চনৰ এপ্ৰিল মাহত তেওঁক ষ্টাৰ ভাৰতৰ প্যায়াৰ কে পাপড়ৰ বাবে প্ৰৱেশৰ প্ৰস্তাৱ দিয়া হৈছিল।

২০১৯ চনত দংগল টিভিৰ এক ইচ্ছাধাৰী কি দস্তান ছবিত শিৱিকাৰ মুখ্য চৰিত্ৰত অভিনয় কৰিছিল।

টেলিভিছন

বছৰ
অনুষ্ঠান
চৰিত্ৰ
চেনেল
২০১৫
দিল্লী ৱালী ঠাকুৰ গাৰ্লচ
চন্দ্ৰলেখা ঠাকুৰ
এণ্ড টিভি
২০১৬–২০১৭
নাগিন ২
গৌতমী
কালাৰ্চ টিভি
২০১৮
শশুৰাল সিমৰ কা
অৱনী পিয়ুষ ভাৰদ্বাজ
কৌন হৈ?
ৰাধিকা়
কঁছৌটি জীৱন কেয়
কীৰ্তি
ষ্টাৰ প্লাছ
২০১৯
বিক্ৰম বেতাল কি ৰহস্য গাথা
উলুপী
এণ্ড টিভি
লাল ইছ্ক (পৰ্ব ১৪৩)
বৰ্ষা
শিৱৰ্জুন এক ইচ্ছাধাৰী কি দাস্তান
শিৱিকা
ডাঙল টিভি
শৰীমদ ভাগৱত মহাপুৰাণ
দেৱী গংগা
কালাৰ্চ টিভি
২০২২
নেইবাৰ্ছ
প্ৰিয়ংকা
ইউটিউব

চলচ্চিত্ৰ

বছৰ
চিনেমা
চৰিত্ৰ
ভাষা
প্ৰযোজনা
২০১৯
তেৰী মেৰী জোড়ি
ৰূপ
পাঞ্জাবী
আদিত্য ফিল্মছ
২০২২
জলবায়ু এনক্লেভ
টানিয়া
পাঞ্জাবী
দ্য থিয়েটাৰ আৰ্মি ফিল্মছ
২০২২
খুদা হাফিজ: চেপ্টাৰ ২ – অগ্নি পৰীক্ষা
কাল্কি
হিন্দী
পেনৰামা ষ্টুডিঅ'

তথ্যসূত্ৰ

শ্ৰেণী:অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
আইনিৰা (শ্ৰুতিকথা)

আইনিৰা (প্ৰাচীন গ্ৰীক: Ἰάνειρά, ইংৰাজী: Ianeira or Ianira; আক্ষৰিক অৰ্থ: ′আয়নিয়ান সকলৰ মহিলা′) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁক জানিৰা (Janira) বুলিও কোৱা হয়৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

আইনিৰা গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত আইনিৰাও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
অচিন মোমাইদেউ

অচিন মোমাইদেউ অসমৰ এগৰাকী প্ৰখ্যাত শিশু সাহিত্যিক। এখেতৰ আচল নাম অমল দত্ত।

জন্ম আৰু পৰিয়াল

১৯৪৭ চনৰ ১৯ এপ্ৰিলত শিৱসাগৰত অমল দত্তৰ জন্ম হয়। তেখেতৰ পিতৃ আছিল প্ৰখ্যাত এডভোকেট তোষেশ্বৰ দত্ত আৰু মাতৃ আছিল কনকলতা দত্ত।

শিক্ষা আৰু শৈশৱ

শিৱসাগৰত স্কুলীয়া শিক্ষা সম্পূৰ্ণ কৰি ১৯৬৫ চনত তেখেতে বিজ্ঞান শাখাত উচ্চতৰ মাধ্যমিক উত্তীৰ্ণ হৈ কটন মহাবিদ্যালয়ৰ পৰা বুৰঞ্জীত অনাৰ্চসহ বিএ পাছ কৰে। ১৯৭০ চনত তেখেতে বেনাৰছ হিন্দু ইউনিভাৰ্ছিটিৰ পৰা বুৰঞ্জী বিষয়ত প্ৰথম শ্ৰেণীৰ প্ৰথম হৈ স্নাতকোত্তৰ ডিগ্ৰী লাভ কৰে।

কৰ্মজীৱন

স্নাতকোত্তৰ পাছ কৰি তেখেতে বেনাৰছ হিন্দু ইউভাৰ্ছিটিতে প্ৰবক্তা হিচাপে ১৯৭৮ চনলৈ কাম কৰে। তেতিয়াই তেখেতে পিএইচডিৰ গৱেষণাৰ কাম আৰম্ভ কৰে যদিও ব্যক্তিগত মনোমালিন্যৰ বাবে সেই কাম বাদ দিয়ে। তাৰ কিছুদিন পিছত তেখেতে প্ৰবক্তাৰ চাকৰিটোও বাদ দিয়ে।

১৯৮১ চনৰ পৰা ১৯৮৬ চনলৈ তেখেতে দিছপুৰৰ ‘আছাম ষ্টেট আৰ্কাইভ’ত যোগদান কৰে। মাজতে কিছুদিন তেখেতে ‘ব’ৰ্ডাৰ এৰিয়া ডেভেলপমেণ্ট’ বিভাগত যুটীয়া সঞ্চালক হিচাপেও কাম কৰে। পিছলৈ তেখেতে ‘অসমৰ ভাষা প্ৰয়োগ সঞ্চালকালয়’ত যোগ দিছিল। তাত কাম কৰি থকা সময়ত তেখেত ‘চলন্তিকা অভিধান’ৰ সহযোগী সম্পাদক হিচাপে কাম কৰিছিল।

১৯৯৪ চনত তেখেতে চৰকাৰী কামৰ পৰা অব্যাহতি লয়।

ইয়াৰ পিছত অসমৰ ভূতপূৰ্ব মুখ্যমন্ত্ৰী হিতেশ্বৰ শইকীয়াৰ নামত গঠিত হিতেশ্বৰ শইকীয়া ফাউণ্ডেশ্যনৰ সৈতে ১৯৯৯ চনলৈ ঘনিষ্ঠভাৱে কাম কৰিছিল।

তেখেত ‘সাদিন’ কাকতৰ ‘সাদিনৰ চোতাল’ৰ সম্পাদক হৈ মৃত্যুৰ সময়লৈকে ইয়াৰ লগত জড়িত হৈ আছিল। এই সময়ছোৱাতে তেখেতে 'Intra-Vision' নামৰ ব্যক্তিগত খণ্ডৰ কোম্পানী এটাতো যোগ দিছিল।

২০০৫ চনত কম সময়ৰ বাবে তেখেত শিশু আলোচনী ‘সঁফুৰা’ৰ সম্পাদকৰূপেও কাৰ্য্যনিৰ্বাহ কৰিছিল।

গ্ৰন্থপঞ্জী

অচিন মোমাইদেউ ছদ্মনামেৰে তেখেতে ’ডেম পেহাৰ দূৰবীণ’, ’পিজিৰ সপোন’, ’কণদাইটিৰ সাধু’, ’পিং ক্ৰি ফু’, শিশু উপযোগী পদ্য ’বিং বং’,ৰ লগতে কিৰিটি দত্ত নামেৰে H.P. Levcraftৰ ভৌতিক কাহিনী ’কেচ অব চাৰ্লছ ডেস্কটাৰ ৱাৰ্ড’ নামৰ কিতাপখন ’বীভৎসু’ নামেৰে অসমীয়ালৈ অনুবাদ কৰিছিল। ইয়াৰ উপৰিও তেখেতে চুচেন বৰপাত্ৰ, বিপুল কলিতা, বলদেৱ পণ্ডিত ছদ্মনামেৰে নানা সামাজিক, ঐতিহাসিক আৰু ৰাজনৈতিক প্ৰবন্ধ লিখিছিল। কেইবাখনো মঞ্চনাটৰ পাণ্ডুলিপি প্ৰস্তুত কৰিছিল যদিও সংৰক্ষণৰ অভাৱত সি হেৰাই যায়।

তথ্যসূত্ৰ

দৈনিক জনসাধাৰণ কাকতৰ মঙলবৰীয়া সাহিত্য পৃষ্ঠাত প্ৰকাশিত প্ৰবন্ধ (প্ৰণামিকা অধিকাৰী), ২ ছেপ্তেম্বৰ, মঙলবাৰ, ২০০৮

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
দন্দুৱা দ্ৰোহ (উপন্যাস)

দন্দুৱা দ্ৰোহ হৈছে অসমৰ সাহিত্যিক, ঔপন্যাসিক ৰজনীকান্ত বৰদলৈৰ দ্বাৰা লিখিত এখনি বুৰঞ্জীনিৰ্ভৰ উপন্যাস। উপন্যাসখনৰ পটভূমি হৈছে অসম বুৰঞ্জীৰ এটি উল্লেখযোগ্য বিদ্ৰোহ দন্দুৱা দ্ৰোহ। গ্ৰন্থখনত ১৯০৯ চনত প্ৰকাশিত হৈছিল।

ঔপন্যাসিকৰ চমু পৰিচিতি

ৰজনীকান্ত বৰদলৈ (১৮৬৭-১৯৪০) জোনাকী যুগত অসমীয়া সাহিত্য প্ৰতিষ্ঠাৰ বাবে আশাশুধীয়া প্ৰচেষ্টা চলোৱা ব্যক্তি সকলৰ ভিতৰত অন্যতম ব্যক্তি। ৰজনীকান্ত বৰদলৈ আছিল একাধাৰে ঔপন্যাসিক, কবি, প্ৰবন্ধকাৰ, নাট্যকাৰ, হাস্য-ৰসিক। কলিকতাত পঢ়ি থকা সময়তে তেখেত অসমীয়া ভাষা উন্নতি সাধিনী সভা ৰ লগত জড়িত হয়। তেখেতে সেই সময়ত কলিকতাৰ পৰা প্ৰকাশিত ‘জোনাকী’ত ‘শৰীৰ তত্ত্ব’ শীৰ্ষক এলানি প্ৰবন্ধ প্ৰকাশ কৰিছিল। তেখেতে কলেজীয়া জীৱনতে ৱাল্টাৰ স্কট আৰু বঙ্কিমচন্দ্ৰ চট্টোপাধ্যায়ৰ আৰ্হিত এলানি উপন্যাস ৰচনা কৰাৰ সংকল্প লৈছিল। এই পটভূমিৰে ৰচিত তেখেতৰ বুৰঞ্জীমূলক উপন্যাস হ’ল মনোমতী (১৯০০), দন্দুৱা দ্ৰোহ (১৯০৯), ৰঙ্গিলী (১৯২৫), নিৰ্ম্মল ভকত (১৯২৬), তাম্ৰেশ্বৰীৰ মন্দিৰ (১৯২৬), ৰহদৈ লিগিৰী (১৯৩০), ৰাধা-ৰুক্মিণীৰ ৰণ আদি। ১৮৯৪ চনত মিছিং সমাজৰ পটভূমিত ৰচিত তেখেতৰ প্ৰথম অসমীয়া সামাজিক উপন্যাস হ’ল মিৰি জীয়ৰী। ‘খাম্বা-থুইবীৰ সাধু’ হ’ল লোক কথাভিত্তিক উপন্যাস।

গ্ৰন্থখনৰ চমু বিৱৰণ

অসম বুৰঞ্জীৰ এটি গুৰুত্বপূৰ্ণ চৰিত্ৰ বদন বৰফুকন আৰু তেওঁৰ পুত্ৰৰ অত্যাচাৰত গুৱাহাটীত হৰদত্ত আৰু বীৰদত্তই বিদ্ৰোহৰ আৰম্ভ কৰে। তেওঁলোকে কামৰূপৰ চৌধাৰী, বনুৱাসকলক একগোট কৰি আহোমৰ বিৰুদ্ধে বিদ্ৰোহ কৰিবলৈ তৎপৰ হয়। বিদ্ৰোহৰ সমান্তৰালভাৱে উপন্যাসখনত মহীৰাম আৰু পদ্মকুমাৰী নামৰ চৰিত্ৰ দুটাৰ প্ৰণয়কাহিনীও আগবঢ়াই নিয়া হৈছে।

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
ধনদা পাঠক

ধনদা পাঠক (বিবাহৰ পূৰ্বে বৰ্মন; ) এগৰাকী অসমীয়া কণ্ঠশিল্পী। তেওঁ বিশেষকৈ কামৰূপী লোকগীতৰ বাবে জনাজাত। তেওঁ এগৰাকী অনাতাঁৰ কেন্দ্ৰৰ স্বীকৃতি প্ৰাপ্ত কণ্ঠশিল্পী। তাৰোপৰি তেওঁ মঞ্চতো গীত পৰিবেশন কৰি আহিছে। সংগীত নাটক একাডেমী বঁটা বিজয়ী কামৰূপী লোকগীতৰ প্ৰখ্যাত কণ্ঠশিল্পী ৰামেশ্বৰ পাঠক তেওঁৰ স্বামী।

প্ৰাৰম্ভিক জীৱন আৰু শিক্ষা

বৰ্তমানৰ বৰপেটা জিলাৰ ৰাউলি সত্ৰত ভাবিত চন্দ্ৰ বৰ্মনৰ ঔৰসত আৰু জয়ন্তী বৰ্মনৰ গৰ্ভত ধনদা পাঠকৰ জন্ম হয়। মাক-দেউতাকৰ তিনিজন পুত্ৰ আৰু তিনিজনী জীয়ৰীৰ ভিতৰত তেওঁ আছিল কনিষ্ঠ। তেওঁৰ দেউতাক ৰাউলি অপেৰা নামেৰে এটা যাত্ৰাপাৰ্টিৰ গৰাকী আছিল, যাৰ সৈতে তেওঁৰ ডাঙৰ ককায়েক যাদৱ চন্দ্ৰ বৰ্মনো সক্ৰিয়ভাবে জড়িত হৈ আছিল। স্বাভাৱিকতে তেওঁ এক সাংস্কৃতিক পৰিমণ্ডলৰ মাজত ডাঙৰ-দীঘল হয়। যাত্ৰাপাৰ্টিৰ গীত-নাচ প্ৰত্যক্ষ কৰি তেওঁৰ সাংস্কৃতিক জগতখনৰ প্ৰতি আগ্ৰহ উপজিছিল। যাত্ৰাপাৰ্টিৰ চোকৰা নাচ চাই তেওঁ নাচিবলৈ আৰু নৃত্য-ৰচনা কৰিবলৈ শিকিছিল। দেউতাক, ককায়েকহঁতেও তেওঁক এই গীত,নাচ,অভিনয়ত উৎসাহ যোগাইছিল।

বনিয়াকুছিৰ সৰুক্ষেত্ৰী হাইস্কুলৰ পৰা তেওঁ মেট্ৰিক পৰীক্ষাত উত্তীৰ্ণ হয়। অসমীয়া বিষয়ত সন্মানসহ স্নাতক ডিগ্ৰি লয় কটন কলেজৰ পৰা। স্নাতকোত্ততৰ ডিগ্ৰি লয় গুৱাহাটী বিশ্ববিদ্যালয়ৰ পৰা। তেওঁ অসমীয়া সাহিত্য আৰু অসমীয়া ভাষাতত্ব- এই দুটা বিষয়ত স্নাতকোত্তৰ ডিগ্ৰি লৈছিল।

তেওঁ ভাৰতীয় খাদ্য নিগমৰ এগৰাকী চাকৰিয়াল আছিল।

সংগীত জীৱন

১৯৭৩ চনত স্নাতক মহলাৰ তৃতীয় বৰ্ষত থাকোঁতে তেওঁ গুৱাহাটী অনাতাঁৰ কেন্দ্ৰত কণ্ঠ-সংগীতৰ অডিচন দিয়ে আৰু প্ৰথম প্ৰচেষ্টাতে উত্তীৰ্ণ হয়। অডিচনৰ বাবে প্ৰস্তুত কৰিবলৈ ধনদা পাঠকক ককায়েক হেমচন্দ্ৰ বৰ্মনে লোকগীতৰ প্ৰতিষ্ঠিত ৰামেশ্বৰ পাঠকৰ ওচৰলৈ লৈ গৈছিল। অডিচনৰ এবছৰ পিছতে গুৱাহাটী বিশ্ববিদ্যালয়ৰ হোষ্টেলত থাকি পঢ়াশুনা কৰি থকা ধনদা পাঠকৰ সৈতে ৰামেশ্বৰ পাঠকৰ বিবাহ সম্পন্ন হয়। এই শিল্পী দম্পতিহালক অসমীয়া লোক-সংগীতৰ পুৰোধা বুলি গণ্য কৰা হয়। অনাতাঁৰ কেন্দ্ৰত গীত গোৱাৰ উপৰিও তেওঁলোকৰ এশৰো অধিক গ্ৰামফোন ৰেকৰ্ড আৰু পঞ্চাচৰো অধিক অডিঅ’ কেছেট প্ৰকাশ পাইছে। অসমৰ প্ৰায়বোৰ মুখ্যমুখ্য ঠাইত দুয়ো একেলগে গীত পৰিবেশন কৰাৰ উপৰিও দিল্লী, বাংগালুৰু, মুম্বাই, কলকাতা, উৰিষ্যা, হিমাচল প্ৰদেশ আদিতো মঞ্চানুষ্ঠান কৰিছে। অসমীয়া লোকগীতক দ্বৈত আৰু কোৰাচ শৈলীত পৰিবেশন কৰা তেওঁলোক প্ৰথম শিল্পী।

পাৰিবাৰিক জীৱন

ধনদা পাঠকে ষষ্ঠ শ্ৰেণীত পঢ়ি থাকোঁতে এখন ভলীখেলত ৰামেশ্বৰ পাঠকক প্ৰথম দেখা পাইছিল। তেওঁলোকৰ চিনা-জনা আছিল যদিও তেওঁলোকৰ বিবাহৰ পূৰ্বে কোনো প্ৰেমৰ সম্পৰ্ক সংঘটিত হোৱা নাছিল। অসমীয়া সাংস্কৃতিক জগতৰ সৈতে সম্পৰ্কিত ব্যক্তি পুৰুষোত্তম দাস, প্ৰভাত শৰ্মা আদিৰ প্ৰচেষ্টাত দুয়োৰো মাজত বিবাহ সম্পন্ন হয়। দম্পতিহাল দুজন পুত্ৰ আৰু দুজনী কন্যাৰ পিতৃ-মাতৃ। তেওঁলোকৰ কনিষ্ঠ জীয়ৰী বিৰিণা পাঠকো লোকগীত এগৰাকী প্ৰতিষ্ঠিত শিল্পী। ২০১০ চনত তেওঁৰ স্বামীৰ মৃত্যু হয়।

তথ্য উৎস

শ্ৰেণী:ভাৰতৰ লোকশিল্পী
শ্ৰেণী:অসমৰ কণ্ঠশিল্পী
দীপ্তি জীৱনজী

দীপ্তি জীৱনজী (; জন্ম ২৭ ছেপ্টেম্বৰ ২০০৩) এগৰাকী ভাৰতীয় পেৰা-এথলীট। ২০২৪ চনত ফ্ৰান্সৰ পেৰিছত অনুষ্ঠিত গ্ৰীষ্মকালীন পেৰালিম্পিকৰ ৪০০ মিটাৰ টি-২০ শাখাৰ দৌৰ প্ৰতিযোগিতাত তেওঁ ব্ৰঞ্জৰ পদক লাভ কৰে। ২০২৪ চনত জাপানৰ কোবেত অনুষ্ঠিত বিশ্ব চেম্পিয়নশ্বিপত তেওঁ ৫৫.০৬ ছেকেণ্ডৰ বিশ্ব অভিলেখ গঢ়ি সোণৰ পদক লাভ কৰিছিল। ইয়াৰ পূৰ্বে তেওঁ ২০২২ চনৰ চীনৰ হাংঝৌত অনুষ্ঠিত এছিয়ান পেৰা গেমছৰ ব্ৰেনা ক্লাৰ্কৰ ৫৫.১২ ছেকেণ্ডৰ অভিলেখ ভংগ কৰি সোণৰ পদক অৰ্জন কৰিছিল।

প্ৰাৰম্ভিক জীৱন

২০০৩ চনৰ ২৭ ছেপ্টেম্বৰ তাৰিখে তেলেংগানাৰ ৱাৰংগল জিলাৰ কল্লেডা গাঁৱত দীপ্তি জীৱনজীৰ জন্ম হৈছিল। তেওঁৰ পিতৃ-মাতৃ জীৱনজী যাধাগিৰি আৰু জীৱনজী ধনলক্ষ্মীৰ আধা একৰ কৃষিভূমি আছিল আৰু আনৰ খেতিপথাৰত দৈনিক মজুৰি শ্ৰমিক হিচাপেও কাম কৰিছিল। ৱাৰংগলত নৱম শ্ৰেণীত পঢ়ি থকা স্কুলৰ শাৰীৰিক শিক্ষাৰ শিক্ষকে তেওঁৰ প্ৰতিভাৰ উমান পাইছিল। পিছলৈ তেওঁ জুনিয়ৰ দলৰ ভাৰতীয় প্ৰশিক্ষক ৰমেশৰ তত্ত্ববধনাত প্ৰশিক্ষণ গ্ৰহণ কৰে। হায়দৰাবাদৰ নেশ্যনেল ইনষ্টিটিউট ফৰ দ্য এম্পাৱাৰমেণ্ট অৱ পাৰ্চনছ উইথ ইনটেলেকচুৱেল ডিচেবিলিটিত পৰীক্ষা কৰিবলৈ পৰামৰ্শ দিয়া পুল্লেলা গোপিচান্দে তেওঁক সহায় কৰিছিল। এই প্ৰতিষ্ঠানত দীপ্তিক মানসিকভাৱে অক্ষম শ্ৰেণীৰ অধীনত প্ৰাসংগিক পৰীক্ষাৰ পিছত প্ৰমাণীকৰণ কৰা হৈছিল আৰু ইয়াৰ ফলত তেওঁ পেৰা এথলীট হিচাপে অংশগ্ৰহণ কৰিবলৈ অনুমতি লাভ কৰিছিল।

খেলুৱৈ জীৱন

দীপ্তি জীৱনজী ২০২২ চনৰ চীনৰ হাংঝৌত অনুষ্ঠিত এছিয়ান পেৰা গেমছত অংশগ্ৰহণ কৰা ভাৰতীয় দলৰ বাবে নিৰ্বাচিত হৈছিল। এই প্ৰতিযোগিতাত তেওঁ এছিয়ান পেৰা গেমছৰ নতুন অভিলেখৰে সোণৰ পদক লাভ কৰে। তেওঁ ৫৬.৬৯ ছেকেণ্ড সময় লাভ কৰি থাইলেণ্ডৰ অৰাৱান কাইছিংতকৈ আগবাঢ়ি সোণৰ পদক লাভ কৰিছিল। ২০২৪ চনৰ মে' মাহত ভুৱনেশ্বৰত অনুষ্ঠিত বিশ্ববিদ্যালয় চেম্পিয়নশ্বিপৰ ১০০ মিটাৰ আৰু ২০০ মিটাৰ (এফ শ্ৰেণী)ত সৰ্বভাৰতীয় পৰ্যায়ত দুটা সোণৰ পদক লাভ কৰাৰ পিছত জাপানৰ কোবেত অনুষ্ঠিত বিশ্ব চেম্পিয়নশ্বিপত অংশগ্ৰহণ কৰিবলৈ ভাৰতীয় দললৈ নিৰ্বাচিত হয়। ইয়াত তেওঁ ২০০ মিটাৰ টি২০ শাখাত সোণৰ পদক অৰ্জন কৰে।

তেওঁ বিশ্ব চেম্পিয়নশ্বিপত ৫৬.১৮ ছেকেণ্ড সময়ৰ সৈতে নতুন এছিয়ান অভিলেখ গঢ়ি ফাইনেলৰ বাবে যোগ্যতা অৰ্জন কৰে আৰু পেৰিছ পেৰালিম্পিকৰ কোটা লাভ কৰে। নাদিয়াদৰ ছোটু ভাই পুৰানী ক্ৰীড়া কমপ্লেক্সত অনুষ্ঠিত ভাৰতীয় ২০ বছৰ অনুৰ্ধ ফেডাৰেচন কাপত ১০০ মিটাৰ (শ্ৰেণী এফ)ত দ্বিতীয় স্থান লাভ কৰিছিল। ২০২৪ চনৰ পেৰিছত অনুষ্ঠিত গ্ৰীষ্মকালীন পেৰালিম্পিকত তেওঁ ব্ৰঞ্জৰ পদক লাভ কৰে।

তথ্য উৎস

শ্ৰেণী:তেলংগানাৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় পেৰা-এথলীট
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শিঙৰা মাছ

শিঙৰা মাছ (, বৈজ্ঞানিক নাম: Mystus vittatus) বেগৰিডে পৰিয়ালৰ কেটফিছ জাতীয় এবিধ মাছ। সম্প্ৰতি মৎস্য চিকাৰ, পোহনীয়া জীৱ হিচাপে ক্ৰয়-বিক্ৰয় আৰু বাসস্থানসমূহৰ ধ্বংসৰ বাবে ইয়াৰ সংখ্যা হ্ৰাস পাইছে। প্ৰজননৰ সময়ত ইহঁ‌তে মুখেৰে বিশেষধৰণৰ শব্দ কৰে।

তথ্য সংগ্ৰহ

শ্ৰেণী:মাছ
নৰেন্দ্ৰ নাৰায়ণ

নৰেন্দ্ৰ নাৰায়ণ (১৮৪১-১৮৬৩) ১৮৪৭ চনৰ পৰা ১৮৬৩ চনৰ ভিতৰত ভাৰতৰ কোচ বিহাৰ ৰাজ্যৰ ৰজা আছিল। ১৮৪৫ চনত তেওঁক তেওঁৰ খুৰাক কোচ বিহাৰৰ ৰজা শিৱেন্দ্ৰ নাৰায়ণে তুলি লয়, যেতিয়া তেওঁৰ নিজৰ পুত্ৰৰ কম বয়সতে মৃত্যু হয়। পিছত, ১৮৪৭ চনৰ ২৩ আগষ্টত তেওঁৰ দেউতাকৰ মৃত্যুৰ পিছত, তেওঁক কোচ বিহাৰৰ সিংহাসনত অধিষ্ঠিত কৰা হয়, কিন্তু উপযুক্ত বয়স হোৱাৰ পিছত ১৮৬০ চনত তেওঁক কেৱল সম্পূৰ্ণ শাসন ক্ষমতা প্ৰদান কৰা হয়।

ইংৰাজী শিক্ষা লাভ কৰা তেওঁ কোচ বিহাৰৰ প্ৰথম শাসক আছিল। তেওঁৰ দুজন পুত্ৰ ক্ৰমে যতীন্দ্ৰ নাৰায়ণ আৰু নৃপেন্দ্ৰ নাৰায়ণ। নৃপেন্দ্ৰ নাৰায়ণ কোচ বিহাৰৰ ৰজা হোৱাৰ সময়ত যতীন্দ্ৰ নাৰায়ণ চিত্ৰঞ্জন আৰু ৰূপনাৰায়ণপুৰৰ ৰজা হয়। পিছত তেওঁ জে বসু নামটো গ্ৰহণ কৰে। তেওঁৰ বংশধৰ সলিল কুমাৰ বসু আৰু শৈবাল কুমাৰ বসুক এতিয়া কোচ বিহাৰৰ ৰাজপৰিয়ালৰ বুলি গণ্য কৰা হয়, কিয়নো তেওঁলোক কোচ ৰাজবংশৰ এতিয়ালৈকে বৰ্তি থকা একমাত্ৰ বংশধৰ।

তথ্য সংগ্ৰহ

শ্ৰেণী:কোচ ৰাজবংশ
বাসুগাঁও

বাসুগাঁও (, (IPA:ˈbɑːsʊˌgɑ̃ʊ)) অসমৰ চিৰাং জিলাত অৱস্থিত এখন নগৰ৷

ভৌগোলিক বিৱৰণ

শিক্ষা

উল্লেখযোগ্য বিদ্যালয়

বাসুগাঁও উচ্চত্তৰ মাধ্যমিক বিদ্যালয়
নেতাজী সুভাষ বিদ্যানিকেতন
জ্ঞানপীঠ জাতীয় বিদ্যালয়
ৰাজা অজিত নাৰায়ন দেব ছোৱালী এম ই স্কূল
গুৰুকুল ৰাষ্ট্ৰীয় উচ্চতৰ মাধ্যমিক বিদ্যালয়

উল্লেখযোগ্য মহাবিদ্যালয়

বাসুগাঁও মহাবিদ্যালয়
আচাৰ্য কনিষ্ঠ মহাবিদ্যালয়
বাসুগাঁও ছিনিয়ৰ ছেকেণ্ডাৰী স্কুল

যাতায়ত ব্যৱস্থা

ৰেলপথ

বাসুগাঁও উত্তৰ-পূব সীমান্ত ৰেলৱেৰ অন্তৰ্ভুক্ত৷ চিৰাং জিলাত থকা ৰেলৱে ষ্টেচনৰ ভিতৰত বাসুগাঁও ৰেলৱে ষ্টেচন অন্যতম৷

অন্যান্য পথ

৩১ নং ৰাষ্ট্ৰীয় ঘাইপথে বাসুগাঁওক অন্যান্য ৰাজ্য যেনে বিহাৰ, ঝাৰখণ্ড আৰু পশ্চিমবংগৰ সৈতে সংযোগ কৰিছে৷ তাৰোপৰি ৩৭ নং ৰাষ্ট্ৰীয় ঘাইপথো এই অঞ্চলৰ মাজেৰে পাৰ হৈ গৈছে৷

উল্লেখযোগ্য স্থান

মঠ-মন্দিৰ

ৰজা ঠাকুৰ মন্দিৰ
কালি মন্দিৰ
গোবিন্দ মন্দিৰ
ৰামকৃষ্ণ আশ্ৰম

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:চিৰাং জিলা
ৱাল্টাৰ লুইন

ৱাল্টাৰ হেন্দ্ৰিক গাষ্টভ লুইন (জন্ম ২৯ জানুৱাৰী, ১৯৩৬) এজন ডাচ্চ জ্যোতিৰ্পদাৰ্থবিজ্ঞানী আৰু মাছাছুছেটছ ইনষ্টিটিউট অৱ টেকনলজীৰ পদাৰ্থ বিজ্ঞান বিভাগৰ প্ৰাক্তন অধ্যাপক। লুইনে ১৯৬৫ চনত ডেল্ফট য়ুনিভাৰ্ছিটি অৱ টেকনলজীৰ পৰা নিউক্লিয় পদাৰ্থ বিজ্ঞানত ডক্টৰেট ডিগ্ৰী লাভ কৰে। তেওঁ ১৯৬৬ চনত মাছাছুছেটছ ইনষ্টিটিউট অৱ টেকনলজীৰ পদাৰ্থ বিজ্ঞান বিভাগৰ অধ্যাপক হিচাপে যোগদান কৰি ২০০৯ চনত অৱসৰ গ্ৰহণ কৰে।

ᅟনিউক্লীয় পদাৰ্থ বিজ্ঞানলৈ লুইনৰ অৱদানসমূহৰ ভিতৰত প্ৰথম ঢিমা গতিৰ নিউট্ৰন তৰাৰ ঘূৰ্ণন আৰু কৃত্ৰিম উপগ্ৰহ আৰু মানমন্দিৰৰ অনুসন্ধানৰ যোগেদি এক্স ৰে’ৰ অৱস্থিতি ধৰা পেলোৱা অন্যতম। প্ৰফেছৰ লুইন প্ৰধানকৈ তেওঁৰ পদাৰ্থ বিজ্ঞানৰ ওপৰত আগবঢ়োৱা ভাষণ আৰু edX আৰু এম আই টিৰ মুক্ত শিক্ষা প্ৰণালীত তেওঁ আগবঢ়োৱা অৱদানসমূহৰ বাবে জনাজাত। এই ভাষণসমূহৰ ভিডিঅসমূহে বছৰি প্ৰায় দুই নিযুত সংখ্যক দৰ্শনী লাভ কৰে।

জীৱন আৰু শিক্ষা

লুইনৰ পিতৃৰ নাম ৱাল্টাৰ ছিমন লুইন আৰু মাতৃ পিটাৰনেলা জোহান্না ভান ড্যৰ ট্যংগ। ১৯৩৬ চনত নেডাৰলেণ্ডৰ হুগোত তেওঁ জন্ম লাভ কৰিছিল। লুইনৰ শিশুকালতে নাজীসকলে নেডাৰলেণ্ডৰ শাসন নিজৰ অধীনলৈ আনিছিল।

১৯৬০ চনৰ পৰা ১৯৬৫ চনলৈ লিবানন লিচাম ইন ৰটেৰড্যমত লুইনে পদাৰ্থ বিজ্ঞানৰ শিক্ষকৰূপে যোগদান কৰিছিল। সেইসময়ছোৱাতে তেওঁ ডেল্ফট য়ুনিভাৰ্ছিটী অৱ টেকন’লজীত নিম্নশক্তিস্তৰৰ নিউক্লীয় পদাৰ্থ বিজ্ঞানৰ গৱেষণা আৰম্ভ কৰি ১৯৬৫ চনত তাৰ পৰাই ডক্টৰেট ডিগ্ৰী লাভ কৰিছিল।

একাডেমিক কেৰিয়াৰ

১৯৬৬ চনৰ জানুৱাৰী মাহত লুইনে এম আই টিত সহকাৰী অধ্যাপক হিচাপে যোগদান কৰে। ১৯৭৪ চনত তেওঁ পূৰ্ণকালীন অধ্যাপক হিচাপে উন্নীত হয়।

বঁটাসমূহ

১৯৭৪ - NASA Award for Exceptional Scientific Achievement
১৯৮৪ - Alexander von Humboldt Award
১৯৮৪ - Guggenheim Fellowship
১৯৮৪ - MIT Science Council Prize for Excellence in Undergraduate Teaching
১৯৮৮ - MIT Department of Physics W. Buechner Teaching Prize
১৯৯১ - Alexander von Humboldt Award (পুনৰবাৰলৈ)
১৯৯৭ - NASA Group Achievement Award for the Discovery of the Bursting Pulsar
২০০৩ - MIT Everett Moore Baker Memorial Award for Excellence in Undergraduate Teaching
২০১১ - first recipient of the Educator Award for OpenCourseWare Excellence (ACE)

২০১২ চনৰ ৩ এপ্ৰিলত লুইনে Princeton Review ৰ এক সমীক্ষাত "The Best 300" ত স্থান লাভ কৰিবলৈ সক্ষম হয়। এম আই টিৰ পৰা একমাত্ৰ তেওঁৱে এই সন্মান লাভ কৰিবলৈ সক্ষম হৈছিল।

ভাষণ

প্ৰায় ১৫ বছৰ কাল লুইনে এমআইটিৰ কেবল টিভিৰ (MIT Cable TV) প্ৰত্যেক সপ্তাহে একঘণ্টীয়া এক কাৰ্যসূচীৰ অংশ আছিল। তেওঁ ১৯৯২ চনত নিউটনীয় বলবিজ্ঞানৰ ওপৰত আৰম্ভ কৰা শ্ৰেণীকোঠাৰ ভিডিঅসমূহ প্ৰায় ৬ বছৰতকৈও বেছি কাল প্ৰদৰ্শন হৈছিল। এই ভিডিঅসমূহ ইমানেই বেছি জনপ্ৰিয়তা অৰ্জন কৰিবলৈ সক্ষম হৈছিল যে প্ৰায় ৪ নিযুত দৰ্শকৰ ভিতৰত বিল গেটছও আছিল অন্যতম। লুইনৰ এনে ভিডিঅসমূহৰ বিষয়সমূহ আছিল নিউটনীয় বলবিজ্ঞান,বিদ্যুৎ আৰু চুম্বকত্ব আৰু দোলন আৰু তৰংগ। অৱশ্য এইসমূহ অনলাইন শিক্ষণ প্ৰণালীৰ ভিডিঅ'লুইন এক যৌন আতিশয্যৰ গোচৰত অভিযুক্ত হোৱাৰ পাছত এম আই টিৰ ৱেবছাটৰ পৰা আঁতৰাই পেলোৱা হ'ল।
২০১১ চনত তেওঁ আগবঢ়োৱা অন্তিম ভাষণ "For the love of Physics" দৈনিক প্ৰায় ৫০০০ বাৰকৈ দৰ্শন হয়।

তথ্য সংগ্ৰহ

শ্ৰেণী:বিজ্ঞানী
শ্ৰেণী:জীৱিত ব্যক্তি
শ্ৰেণী:নেডাৰলেণ্ডৰ ব্যক্তি
প্ৰিয়ংকা শ্বাহ

প্ৰিয়ংকা শ্বাহ (ইংৰাজী: Priyanka Shah) এগৰাকী ভাৰতীয় প্ৰাক্তন নেটবল খেলুৱৈ, অভিনেত্ৰী আৰু সৌন্দৰ্য্য প্ৰতিযোগিতাৰ খিতাপধাৰী। ২০০৭ চনৰ মিছ টুৰিজিম ইণ্ডিয়াৰ বিজয়ী আৰু ২০০৭ চনৰ ফেমিনা মিছ ইণ্ডিয়াৰ চূড়ান্ত প্ৰতিযোগী। তেওঁ ২০০৫ চনৰ গেট গৰ্জিয়াছৰো বিজয়ী।

প্ৰাৰম্ভিক জীৱন আৰু কেৰিয়াৰ

শ্বাহৰ পিতৃ-মাতৃ মহাৰাষ্ট্ৰৰ আৰু গুজৰাটী। শ্বাহে এম আই টি কলেজ পুনেৰ পৰা অভিযান্ত্ৰিকত স্নাতক ডিগ্ৰী লাভ কৰিছে।

২০০২ চনত মালয়েছিয়াত অনুষ্ঠিত হোৱা এছিয়ান যুৱ চেম্পিয়নশ্বিপত শ্বাহে নেটবলত অভিষেক ঘটায়। ভাৰতৰ ৰাষ্ট্ৰীয় নেটবল দলৰ প্ৰাক্তন অধিনায়ক। ২০০৫ চনৰ এছিয়ান নেটবল চেম্পিয়নশ্বিপত তেওঁ জাতীয় দলৰ অধিনায়ক আছিল।

২০০৫ চনত তেওঁ ৰিয়েলিটি টেলিভিছন শ্ব' গেট গৰ্জিয়াছৰ দ্বিতীয় সংস্কৰণত জয়ী হয়।

২০০৮ চনত অভিনেতা ছিবিৰাজ আৰু কানাড়া অভিনেতা বিশাল হেজৰ সৈতে কল্লা কাধলান (Kalla Kadhalan) নামৰ এখন তামিল ছবিৰ জৰিয়তে অভিষেক ঘটোৱাৰ কথা আছিল যদিও ছবিখন স্থগিত কৰা হৈছিল। শ্বাহে মুম্বাইৰ কিশোৰ নমিত কুমাৰ অভিনয় বিদ্যালয়ত অভিনয়ৰ পাঠ্যক্ৰম সম্পূৰ্ণ কৰিছে।

তথ্য সংগ্ৰহ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ